Uskumatult keeruline lugu, kuid tol hetkel huvitas mind ilmselt rohkem trossi vahendusel "puldist" juhitav mänguauto, millel kõvemini keerates rool katki läks kui sellise paradoksi lahendamine. Kurkidega 05 Žiguli tagaistmel Leningradi sõita oli ka äge - sai vastutulevaid käruga autosid kokku loetud, võileibu süüa ja termosest kaasa võetud teed juua. Mõnikord osteti teeäärsetest putkadest šaslõkki, mis vabalt kurku  minema tükkis. Tagasitulles aga võeti peaaegu alati arbuus kaasa ja elu oli nagu lill. Vähemalt lapse jaoks.